

**VLADA REPUBLIKE HRVATSKE**

 **Savjet za razvoj civilnoga društva**

**BILJEŠKA SA SASTANKA TEMATSKE RADNE SKUPINE SAVJETA ZA PRAĆENJE PROVEDBE NACIONALNE STRATEGIJE STVARANJA POTICAJNOG OKRUŽENJA ZA RAZVOJ CIVILNOGA DRUŠTVA**

**Ured za udruge Vlade Republike Hrvatske, srijeda 31. listopada 2018.**

Prisutni članovi i članice Savjeta: **Katarina Nesterović** (Ministarstvo financija), **Miljenka Buljević** (kultura), **Iris Beneš** (zaštita okoliša i održivi razvoj), **Vesna Lendić Kasalo, Darija Marić, Nemanja Relić** (Ured za udruge), **Mira Anić** (udruga Zvono), **Sandra Kasunić** (GONG).

Sastanak radne skupine je sazvan kako bi se radna skupina informirala o statusu strategije prije sjednice savjeta koja će se održati 6. studenoga.

Vesna Lendić Kasalo prezentirala je članovima radne skupine dosadašnje aktivnosti Ureda za udruge vezane za donošenje Strategije u posljednjih godinu dana, to jest od prvog sastanka radne skupine održanog 22. rujna:

U listopadu 2017. nakon provedenog javnog savjetovanja te završnog usuglašavanja sa nositeljima i sunositeljima mjera i aktivnosti, Ured za udruge je uputio dopis sa zahtjevom za završno službeno očitovanje svi tijelima navedenima kao nositelji i sunositelji u Strategiji. Ured je zaprimio sva očitovanja osim očitovanja Ministarstva rada i mirovinskoga sustava.

U međuvremenu Ured za udruge je zaprimio jedno zastupničko pitanje vezano za proces izrade Strategije, nekoliko e-mail upita te jedan zahtjev za pravo na pristup informacijama sukladno Zakonu o pravu na pristup informacijama

Ured za udruge u proteklom je razdoblju objavio izvješće o provedenom savjetovanju te je Vladi uputio izvještaj o provedbi prethodne Strategije koji je i usvojen od strane Vlade.

Iako se neke od planiranih aktivnosti iz Strategije kontinuirano provode, većina aktivnosti je na čekanju dok se Strategija ne usvoji.

Zaključak radne skupine je slijedeći: **Sukladno Odluci o osnivanju Savjeta za razvoj civilnoga društva, te obvezama Savjeta koje proizlaze iz Odluke (sudjelovanje u kontinuiranom praćenju i analizi javne politike koja se odnosi i/ili utječe na razvoj civilnoga društva u Republici Hrvatskoj i međusektorsku suradnju; izvršavanje zadaća kojima se ostvaruje osnovna svrha djelovanja Savjeta, a obuhvaćeni su ciljevima Nacionalne strategije stvaranja poticajnog okruženja za razvoj civilnoga društva;) predložiti Savjetu upućivanje dopisa Ministarstvu rada i mirovinskoga sustava i Vladi s zahtjevom za što hitnije usvajanje Strategije.**

Bilješku sastavio: Nemanja Relić